Up-229/00
Natisni
Opravilna št.:
Up-229/00
Datum odločitve:
25. 4. 2002
ECLI:
ECLI:SI:USRS:2002:Up.229.00
Akt:
Ustavna pritožba A. A. - A. zoper sklep Višjega sodišča v Ljubljani št. II Cp 311/2000 z dne 10. 5. 2000 v zvezi s sklepom Okrožnega sodišča v Ljubljani št. II R 94/99 z dne 28. 1. 2000
Izrek:
Ustavna pritožba A. A. - A. zoper sklep Višjega sodišča v Ljubljani št. II Cp 311/2000 z dne 10. 5. 2000 v zvezi s sklepom Okrožnega sodišča v Ljubljani št. II R 94/99 z dne 28. 1. 2000 se ne sprejme.
Evidenčni stavek:
Ne gre za kršitev pravice do pravnega sredstva iz 25. člena Ustave, če je pritožnik to pravico izkoristil in se pritožil zoper sklep sodišča prve stopnje.
Geslo:
Pravica do pravnega sredstva.
Pravna podlaga:
Ustava, 25. čl.

Zakon o Ustavnem sodišču (ZUstS), 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
4. 7. 2000
Vrsta odločitve:
sklep
Vrsta rešitve:
nesprejem ustavne pritožbe
Dokument:
US21404
Up-229/00-
25. 4. 2002
S K L E P
Ustavno sodišče je v postopku za preizkus ustavne pritožbe A. A. - A. iz Ž. na seji senata dne 25. aprila 2002
sklenilo:
Ustavna pritožba A. A. - A. zoper sklep Višjega sodišča v Ljubljani št. II Cp 311/2000 z dne 10. 5. 2000 v zvezi s sklepom Okrožnega sodišča v Ljubljani št. II R 94/99 z dne 28. 1. 2000 se ne sprejme.
Obrazložitev
1. Sodišče prve stopnje je s sklepom zavrglo tožbo z dne 1. 10. 1999 na podlagi četrtega odstavka 108. člena Zakona o pravdnem postopku (Uradni list RS, št. 26/99 - v nadaljevanju ZPP), ker pritožnik (v pravdi tožnik) v danem roku tožbe ni popravil.
Višje sodišče je z izpodbijanim sklepom zavrnilo pritožbo pritožnika in potrdilo sklep sodišča prve stopnje.
2. Pritožnik je dne 3. 7. 2000 na Ustavno sodišče naslovil "vlogo za zaščito človekovih pravic po 25. členu Ustave", iz katere smiselno izhaja, da pritožnik vlaga ustavno pritožbo zoper izpodbijani sklep Višjega sodišča v Ljubljani, s katerim naj bi mu bila kršena pravica do pravnega sredstva iz 25. člena Ustave.
3. Ustavno sodišče je v postopku preizkusa vpogledalo spis II R 94/99 Okrožnega sodišča v Ljubljani.
4. Ustavno sodišče se v postopku ustavne pritožbe ne more spuščati v presojo materialnopravne pravilnosti izpodbijanih odločitev in v dokazno oceno sodišč. Ustavno sodišče namreč ni nadaljnja instanca rednega sojenja. Njegova pristojnost je le ugotavljati, ali ni bila z izpodbijanima sklepoma kršena katera od človekovih pravic in temeljnih svoboščin.
5. Ustava v 25. členu zagotavlja pravico do pravnega sredstva, tako da je vsakomur zagotovljena pravica do pritožbe ali drugega pravnega sredstva proti odločbam sodišč in drugih državnih organov, organov lokalnih skupnosti in nosilcev javnih pooblastil, s katerimi ti odločajo o njegovih pravicah, dolžnostih ali pravnih interesih. Pritožnik se je zoper prvostopenjski sklep pritožil, samo zato, ker s svojo pritožbo ni uspel, pa mu ni bila kršena pravica do pravnega sredstva iz 25. člena Ustave. Ker očitno ne gre za kršitev ustavne pravice, kot jo zatrjuje pritožnik, Ustavno sodišče ustavne pritožbe ni sprejelo v obravnavo.
6. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču (Uradni list RS, št. 15/94 - v nadaljevanju ZUstS) v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata
dr. Lojze Ude